மிசஸ் (திரைப்படம்)

'மிஸஸ்' என்பது ஆர்த்தி கடவ் இயக்கிய ஓர் இந்திய இந்தி மொழி நாடகத் திரைப்படமாகும். இது 2021 ஆம் ஆண்டு வெளியான மலையாளத் திரைப்படமான 'தி கிரேட் இந்தியன் கிச்சன்' படத்தின் மறு ஆக்கம் ஆகும். இதில் சான்யா மல்ஹோத்ரா, பிற்போக்குத்தனமான ஆணாதிக்க மரபுகளை எதிர்கொள்ள வேண்டிய ஒரு புதுமணப் பெண்ணாக நடித்துள்ளார்.[2]

'மிஸஸ்' திரைப்படம் 2023 டாலின் பிளாக் நைட்ஸ் திரைப்பட விழாவில் திரையிடப்பட்டது.[3] அதைத் தொடர்ந்து, 2024 மெல்போர்ன் இந்தியத் திரைப்பட விழாவிலும், நியூயார்க் இந்தியத் திரைப்பட விழாவிலும் திரையிடப்பட்டது.[4], next it was screened at 2024 மெல்போர்ன் இந்தியத் திரைப்பட விழா  மற்றும்  நியூயார்க் இந்தியத்  திரைப்பட விழா. இது 7 பிப்ரவரி 2025 அன்று ஜீ5 என்ற ஓடிடி தளத்தில் நேரடியாக வெளியிடப்பட்டது. இப்படம் விமர்சகர்களிடமிருந்து நேர்மறையான விமர்சனங்களைப் பெற்றதுடன்,சான்யா மல்ஹோத்ராவின் நடிப்பையும் பாராட்டியது.
#### கதைச்சுருக்கம்

படித்த நடனக் கலைஞரான ரிச்சா, மிகவும் பாரம்பரியமான மற்றும் ஆணாதிக்கக் குடும்பத்தைச் சேர்ந்த மருத்துவரான திவாகருடன் நிச்சயிக்கப்பட்ட திருமணத்தில் இணைகிறாள். ஒரு புதிய திருமணத்தின் இனிய ஆனந்தத்தில் அவளது இல்லற வாழ்க்கை தொடங்கினாலும், நிலைமை மோசமடையத் தொடங்குகிறது. சமையலறையின் கடினமான வேலைகளும், சுத்தம் செய்தல், பாத்திரங்கள் கழுவுதல் மற்றும் ஒழுகும் குழாய்கள் போன்ற பல விரும்பத்தகாத விஷயங்களும் பெண்களிடம் விடப்படுகின்றன. ஆண்கள் பெரும்பாலும் தங்கள் கைப்பேசியிலோ அல்லது யோகாவிலோ மூழ்கிவிடுகிறார்கள். அந்தக் குடும்பம் மிகவும் ஆணாதிக்கமானது; வராந்தாவில் ஓய்வெடுத்துக் கொண்டிருக்கும் மாமனாரிடம் அவளது மாமியார் பல் துலக்கும் பிரஷ்ஷைக் கொடுக்கிறார். ஆண்கள் முதலில் தங்கள் உணவை உண்டுவிட்டு, தங்களுக்குப் பிறகு பெண்கள் எப்படிச் சாப்பிடுவார்கள் என்பதைப் பற்றிக் கவலைப்படாமல், அந்த இடத்தை அலங்கோலமாக விட்டுச் செல்கிறார்கள். சமையலறையின் கடமைகளுக்கு ஆரம்பத்தில் பழகிக்கொண்டாலும், அவளது மாமியார் சிறிது காலம் வெளியே செல்ல வேண்டிய கட்டாயம் ஏற்படும்போதுதான் உண்மையான சிக்கல் தொடங்குகிறது.

ரிச்சா மீதான திவாகரின் அணுகுமுறையும் மெதுவாக மாறத் தொடங்குகிறது; ஒரு காலத்தில் அவளுடைய 'சமையலறை வாசனைக்காக' அவளை மிகவும் நேசித்த அவன், சமையலறையைச் சீரமைக்க வேண்டும் என்ற அவளுடைய கோரிக்கைகளைப் புறக்கணிக்கிறான். பின்னர், அவளைக் கர்ப்பமாக்குவதற்காக அவளுடன் வலுக்கட்டாயமாக உடலுறவு கொள்ள முயன்றபோது, நெருக்கத்திற்கான அவளுடைய கோரிக்கைகளை அவன் நிராகரிக்கிறான். வீட்டில் ஒரு பெண் இருப்பது குடும்பத்திற்குச் செழிப்பைக் கொண்டுவரும் என்று கூறி, அவளுடைய மாமனார் அவள் வேலைக்குச் செல்வதைத் தடுக்கிறார். அவளுக்கு மாதவிடாய் ஏற்படும்போது, மாதவிடாய் குறித்த குடும்பத்தின் நம்பிக்கைகள் மிகவும் பிற்போக்கானவை என்பதைக் கண்டு அவள் அதிர்ச்சியடைகிறாள், ஆனாலும் தனது தனிமையான நேரத்தை அவள் இரசிக்கிறாள். விருந்தினர்களையும், அவர்களின் மறைமுகமான ஆணாதிக்கக் கருத்துக்களையும், தனது வாழ்க்கை எப்படி இருந்ததோ அதிலிருந்து முற்றிலும் மாறியுள்ள தற்போதைய நிலையை ஒப்பிட்டு மன அதிர்ச்சியையும் சமாளிக்க அவள் தனியாக விடப்படுகிறாள்.
திவாகர் அவளுடைய சமூக ஊடகக் கணக்குகளிலிருந்து,அவளுடைய நடன வீடியோக்களை நீக்குமாறு அவளிடம் கேட்ட சிறிது நேரத்திலேயே, இந்தத் திருமணத்தில் இருப்பது மதிப்புள்ளதா என்று ரிச்சா யோசிக்கிறாள். தன் மாமனாரின் பிறந்தநாள் விழாவின் போது, ​​அவள் இறுதியில தன் நிலையை எண்ணி வருந்தி, அந்த அதிர்ச்சிக்குப் பழிவாங்கும் விதமாக சமையலறை சிங்கிலிருந்து கசிந்த அசுத்தமான தண்ணீரை விருந்தினர்களுக்குப் பானமாகப் பரிமாற முடிவு செய்கிறாள். திவாகர் கோபத்துடன் சமையலறையை நோக்கிச் செல்கிறான், அவனது தந்தை அவனுக்குப் பின்னால் வருகிறார். ஆனால், அங்கே கசிவுத் தண்ணீர் வாளியுடன் தயாராக இருந்த ரிச்சா, விரக்தியில் அதைத்  திவாகர் மீது வீசிவிட்டு, விருந்தினர்கள் கவனிக்காதவாறு வீட்டை விட்டு வெளியேறுகிறாள். இதன் மூலம் அவள் அவனை விவாகரத்து செய்துவிடுவாள் என்பதை உணர்த்துகிறாள். திவாகர் மீண்டும் திருமணம் செய்துகொண்டு, தனக்குக் காத்திருக்கும் கொடூரங்களைப் பற்றி அறியாமல், அவர்களுக்குப் பரிமாறுவதில் மகிழ்ச்சியாகத் தோன்றும் இரண்டாவது மனைவியுடன் வாழத் தொடங்குகிறான்.இவற்றை  ரிச்சா ஒரு சுதந்திரமான நடன ஆசிரியராகத் தனது வலிகளை ஒரு நடனத்தின் மூலம் வெளிப்படுத்தும் காட்சியுடன் படம் முடிவடைகிறது.[5]
## நடிகர்கள்
* சான்யா மல்ஹோத்ரா ஆக ரிச்சா ஷர்மா
* திவாகர் குமாராக நிஷாந்த் தஹியா
* கன்வால்ஜித் சிங், டாக்டர் அஸ்வின் குமாராக, (திவாகரின் தந்தை)
* அபர்ணா கோஷல் (திவாகரின் அம்மாவாக மீனா குமாராக) 
* நித்யா மோயல் - சாவியாக
* Viraj Mundkar as Vedprakash
* வருண் பதோலா - துன்னு பையா
* லவ்லீன் மிஸ்ரா ,திவாகரின் அத்தையாக நிர்ஜலாவாக 
* ஹர்ஷிகா கேவல்ரமணி
* மிருணாள் குல்கர்னி ரிச்சாவின் தாயாக
* கிரிஷ் தமீஜா — ரிச்சாவின் தந்தையாக
* குல்சிதா — சாவியின் தாயாக
* ஆர்யன் அரோரா, ரிச்சாவின் சகோதரராக 
தயாரிப்பு
'மிசஸ்.' திரைப்படம், ஜியோ பேபி என்பவர் இயக்கிய 2021-ஆம் ஆண்டு வெளியான மலையாளத் திரைப்படமான 'தி கிரேட் இந்தியன் கிச்சன்' படத்தின்  மறுஆக்கமாகும். இத்திரைப்படத்தின் மூல வடிவத்தை வட இந்தியப் பார்வையாளர்களுக்கும் கொண்டு சேர்க்க இயக்குநர் ஆரதி கடவ் விரும்பினார்.[6]
## பின்னணி இசை

}}

இப்படத்தின் இசையை சாகர் தேசாய் மற்றும் ஃபைசான் ஹுசைன் ஆகியோர் அமைத்துள்ளனர்; பாடல்களை நீரஜ் பாண்டே, அருண் குமார், பல்லவி பரத்வாஜ் ஹுசைன் மற்றும் அருண் குமார் ஆகியோர் எழுதியுள்ளனர்.
.

#### வெளியீடு

'மிசஸ்' திரைப்படம் பல்வேறு சர்வதேசத் திரைப்பட விழாக்களில் வலம் வந்துள்ளது. இது 2023 டாலின் பிளாக் நைட்ஸ் திரைப்பட விழாவில் முதன்முறையாகத் திரையிடப்பட்டது.[8] இப்படத்தின் முன்னோட்டம் (Teaser) நவம்பர் 2023-இல் வெளியிடப்பட்டது. 2024 நியூயார்க் இந்தியத் திரைப்பட விழாவின் நிறைவுப் படமாக இப்படம் தேர்ந்தெடுக்கப்பட்டது; அவ்விழாவில் ஆர்த்தி கடவ் 'சிறந்த இயக்குநர்' பிரிவில் பரிந்துரைக்கப்பட்டார். நவம்பர் 22, 2024 அன்று நடைபெற்ற 55-வது IFFI 2024 விழாவிலும்,[9] அத்துடன் 14-வது மெல்போர்ன் இந்தியத் திரைப்பட விழாவிலும் (IFFM) 2024-இல் இப்படம் ஆசியாவிலேயே முதன்முறையாகத் திரையிடப்பட்டது.[10]  பிப்ரவரி 7, 2025 அன்று ZEE5 OTT தளத்தில் இப்படம் நேரடியாக வெளியிடப்பட்டது.[11]

2024 நியூயார்க் இந்தியத் திரைப்பட விழாவில், இப்படத்தில் அவர் அளித்த சிறப்பான நடிப்புக்காக மல்ஹோத்ரா 'சிறந்த நடிகை' விருதைப் பெற்றார்.[12]
 பகுப்பு:2023 திரைப்படங்கள்பகுப்பு:இந்தியப் பெண்ணியத் திரைப்படங்கள்
பகுப்பு:இந்தித் திரைப்படங்கள்